IZVEDBENA UREDBA KOMISIJE (EU) 2022/1360

z dne 28. julija 2022

o spremembi Uredbe (EU) št. 1321/2014 glede izvajanja bolj sorazmernih zahtev za zrakoplove, ki se uporabljajo v športnem in rekreativnem letalstvu

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2018/1139 Evropskega parlamenta in Sveta z dne 4. julija 2018 o skupnih pravilih na področju civilnega letalstva in ustanovitvi Agencije Evropske unije za varnost v letalstvu ter spremembi uredb (ES) št. 2111/2005, (ES) št. 1008/2008, (EU) št. 996/2010, (EU) št. 376/2014 ter direktiv 2014/30/EU in 2014/53/EU Evropskega parlamenta in Sveta ter razveljavitvi uredb (ES) št. 552/2004 in (ES) št. 216/2008 Evropskega parlamenta in Sveta ter Uredbe Sveta (EGS) št. 3922/91 (1), zlasti člena 17(1) ter člena 62(14) in (15) Uredbe,

ob upoštevanju naslednjega:

(1) V Uredbi Komisije (EU) št. 1321/2014 (2) so določene zahteve za stalno plovnost zrakoplovov, vključno z zahtevami za vgradnjo komponent na/v zrakoplov.

(2) Z Delegirano uredbo Komisije (EU) 2022/1358 (3) je bila uvedena nova Priloga Ib (del 21 Light) k Uredbi Komisije (EU) št. 748/2012 (4), da bi se zagotovila večja sorazmernost za zrakoplove, ki se uporabljajo v športnem in rekreativnem letalstvu.

(3) Nekatere podatke in informacije, ki se uporabljajo za dejavnosti stalne plovnosti v skladu z Uredbo (EU) št. 1321/2014, mora zagotoviti subjekt, odgovoren za projektiranje v skladu z Uredbo (EU) št. 748/2012. Uredbo (EU) št. 1321/2014 je zato treba spremeniti, da se vključijo tudi sklici na take podatke in informacije, določene v skladu z novo Prilogo Ib k Uredbi (EU) št. 748/2012.

(4) V Uredbi (EU) št. 1321/2014 so izrecni sklici na subjekte, odgovorne za projektiranje, kot so določeni v skladu s Prilogo I k Uredbi (EU) št. 748/2012. V novi Prilogi Ib k navedeni uredbi je uvedena nova kategorija subjekta, ki je lahko odgovoren za projektiranje in bi se moral upoštevati tudi v Uredbi (EU) št. 1321/2014.

(5) Uredbo (EU) št. 1321/2014 bi bilo zato treba spremeniti.

(6) Ukrepi iz te uredbe so v skladu z mnenjem št. 05/2021 (5), ki ga je Agencija Evropske unije za varnost v letalstvu izdala v skladu s členom 75(2), točka (b), in členom 76(1) Uredbe (EU) 2018/1139.

(7) Ukrepi iz te uredbe so v skladu z mnenjem odbora, ustanovljenega s členom 127 Uredbe (EU) 2018/1139 –

SPREJELA NASLEDNJO UREDBO:

Člen 1 Uredba Komisije (EU) št. 1321/2014 se spremeni: (1) Priloga I (del M) se spremeni v skladu s Prilogo I k tej uredbi; (2) Priloga II (del 145) se spremeni v skladu s Prilogo II k tej uredbi; (3) Priloga III (del 66) se spremeni v skladu s Prilogo III k tej uredbi; (4) Priloga Vb (del ML) se spremeni v skladu s Prilogo IV k tej uredbi; (5) Priloga VIII (del CAMO) se spremeni v skladu s Prilogo V k tej uredbi.

Člen 2 Ta uredba začne veljati dvajseti dan po objavi v Uradnem listu Evropske unije. Uporablja se od 25. avgusta 2023.

Ta uredba je v celoti zavezujoča in se neposredno uporablja v vseh državah članicah. V Bruslju, 28. julija 2022 Za Komisijo predsednica Ursula VON DER LEYEN

(1) UL L 212, 22.8.2018, str. 1.

(2) Uredba Komisije (EU) št. 1321/2014 z dne 26. novembra 2014 o stalni plovnosti zrakoplovov in letalskih izdelkov, delov in naprav ter o potrjevanju organizacij in osebja, ki se ukvarjajo s temi nalogami (UL L 362, 17.12.2014, str. 1).

(3) Delegirana uredba Komisije (EU) 2022/1358 z dne 2. junija 2022 o spremembi Uredbe (EU) št. 748/2012 glede izvajanja bolj sorazmernih zahtev za zrakoplove, ki se uporabljajo v športnem in rekreativnem letalstvu (UL L 205, 5.8.2022, str. 7).

(4) Uredba Komisije (EU) št. 748/2012 z dne 3. avgusta 2012 o določitvi izvedbenih določb za certificiranje zrakoplovov in sorodnih proizvodov, delov in naprav glede plovnosti in okoljske ustreznosti ter potrjevanje projektivnih in proizvodnih organizacij (UL L 224, 21.8.2012, str. 1).

(5) Mnenje št. 05/2021 z dne 22. oktobra 2021, ki ga je izdala Agencija Evropske unije za varnost v letalstvu, Part 21 Light – Certification and declaration of design compliance of aircraft used for sport and recreational aviation and related products and parts, and declaration of design and production capability of organisations (Del 21 Light – Certificiranje in izjava o skladnosti zrakoplovov, ki se uporabljajo v športnem in rekreativnem letalstvu, in sorodnih proizvodov, delov in naprav ter izjava o sposobnosti organizacij za projektiranje in proizvodnjo), https://www.easa.europa.eu/document-library/opinions/opinion-052021.